આ સાથે અક્ષરનાદ તૃતિય માઈક્રોફિક્શન સ્પર્ધાની વિગતો પણ આજે એક અલગ પોસ્ટમાં મૂકી રહ્યો છું. દ્વિતિય સ્પર્ધા વખતે વ્યવસાયિક મુશ્કેલીઓને લઈને એના સંકલન અને વ્યવસ્થામાં અનેક મુશ્કેલીઓ થઈ હતી, વાર્તાઓ નિર્ણાયકો પાસે મોકલવાથી લઈને પરિણામ જાહેર કરવામાં અને ઈનામો મોકલવામાં પણ અનેક તકલીફો થઈ હતી. આ વખતે ‘સર્જન’ની એક ટીમ જ આ સ્પર્ધા સંકલનમાં મને સાથ આપશે એટલે એવી અવ્યવસ્થા થવાની શક્યતાઓ નહીવત છે. વળી આ વખતે માઈક્રોફિક્શનનું સબમિશન પોસ્ટ કે કૂરિયરને બદલે ફક્ત ઈ-મેલથી જ લેવાનું પણ નક્કી કર્યું છે જેથી સંકલનમાં સરળતા રહે.